Title: Doložka o prednosti medzinárodnej zmluvy pred zákonmi
Author: OI
Last saved by: ondrejakova
Company: MDPT

DOLOŽKA PREDNOSTI
 medzinárodnej zmluvy pred zákonmi (čl. 7 ods. 5 ústavy)

1. Gestor zmluvy: Ministerstvo dopravy, pôšt a telekomunikácií Slovenskej republiky                 
2. Názov zmluvy: Dohoda vo forme výmeny listov o dohodnutých zásadách modernizácie existujúceho systému využívania transsibírskych trás medzi Európskym spoločenstvom a jeho členskými štátmi na jednej strane a Ruskou federáciou na strane druhej (ďalej len „dohoda“), podpísaná 10. mája 2007 v Bruseli.
3. Účel a predmet zmluvy a jeho úprava v právnom poriadku Slovenskej republiky:  
Účelom dohody je vytvorenie princípov stanovujúcich prechodné obdobie pre modernizáciu súčasného mechanizmu platieb za transsibírske prelety najneskôr k 1. januáru 2014 a záruk, že poplatky po skončení prechodného obdobia budú transparentné, založené na nákladovosti a nebudú viesť k diskriminácii medzi leteckými dopravcami. EÚ dopravcovia nebudú nútení na základe bilaterálnych dohôd uzavierať komerčné dohody s určeným dopravcom RF. Nové frekvencie týkajúce sa transsibírskych preletov už ani počas prechodného obdobia nebudú zaťažované extra poplatkami.

4. Priama úprava práv alebo povinností fyzických osôb alebo právnických osôb:
Predmetná dohoda upravuje práva alebo povinnosti fyzických aj právnických osôb v čl. II. ods. 1 až 3, čl. III. ods. 1.

5. Úprava predmetu medzinárodnej zmluvy v práve ES/EÚ:   
Predmet zmluvy, je možné upraviť na základe práva ES/EÚ, v súlade s čl. 3, čl. 5, hlavne v čl. 300 Zmluvy o založení. Zhoda: úplná.

6. Kategória zmluvy podľa čl. 7 ods. 4 Ústavy Slovenskej republiky (vyžaduje pred ratifikáciou súhlas Národnej rady Slovenskej republiky): 
Dohoda je podľa článku 7 ods. 4 Ústavy medzinárodnou hospodárskou zmluvou všeobecnej povahy, a zároveň je medzinárodnou zmluvou, ktorá zakladá priamo práva a povinnosti fyzickým aj právnickým osobám, preto sa po jej podpise vyžaduje súhlas Národnej rady Slovenskej republiky. 

7. Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi): 
Dohoda vo forme výmeny listov o dohodnutých zásadách modernizácie existujúceho systému využívania transsibírskych trás medzi Európskym spoločenstvom a jeho členskými štátmi na jednej strane a Ruskou federáciou na strane druhej je podľa článku 7 ods. 5 Ústavy medzinárodnou mnohostrannou zmluvou, ktorá zakladá priamo práva a povinnosti fyzickým alebo právnickým osobám a na jej vykonanie nie je potrebný zákon, preto má prednosť pred zákonmi Slovenskej republiky. 

8. Dopady prijatia medzinárodnej zmluvy, ktorá má prednosť pred  zákonmi, na slovenský právny poriadok: 
Na vykonávanie mnohostrannej medzinárodnej dohody nie je potrebné meniť ani prijať žiadny vnútroštátny právny predpis.

/1